— 30 — 



sieurs les gouverneurs en jugeront dignes, seront admis, 

 receuz, logez, entretenuz et traictez charitablement aux 

 frais de ladicte cité, le tout à la descharge dudict sieur mais- 

 tre présent et ses successeurs maistres et religieulx, a l'hos- 

 pital cy-après désigné et mentionné, lequel hospital serat 

 gouverné, régy et administré soubs l'auctorité de mesdictz 

 sieurs les gouverneurs, par tel qu'ilz y députeront... 



» Et réciproquement, ledict sieur maistre et recteur de la- 

 dicte église, maison et hospital du Sainct-Esperit dudict 

 Besançon, ayant une bien bonne, syncère affection et dévo- 

 tion à l'endroit d'une chose si saincte et louable envers les- 

 dictz pauvres, désirant en icelle favoriser et accommoder 

 pieusement mesdictz sieurs les gouverneurs autant qu'il luy 

 serat possible, a, en faveur dudict hospital et pour tous 

 pauvres présents et advenir de ladicte cité. cédé, quitté 

 et transporté perpétuellement auxdictz pauvres de ladicte 

 cité, en faveur d'iceulx, les choses cy-après descriptes : 



» Premièrement, pour l'habitation de tous les pauvres de 

 ladicte cité et afin qu'ilz soient tant mieulx accommodez, le- 

 dict sieur maistre et recteur leur cède la chappelle, mai- 

 son et hospital de Sainct-Jacques, membre dépendant de 

 ladicte maison et hospital du Sainct Esprit, ensemble du 

 jardin, fond et treffond, propriétez, aysances et commoditez 

 d'icelluy hospital de Sainct-Jacques siz et situé près la porte 

 d'Areine de ladicte cité. .. 



» Plus... la censé ou rente annuelle et perpétuelle de cin- 

 quante solz estevenans viez, monnoye, à luy dehue chascun 

 an le jour de feste Sainct-Martin..., assignée sur la maison 

 joignant audict hospital de Sainct-Jacques, pour icelle estre 

 prinse, relevée et applicquée désormais et pour l'advenir à 

 la norriture et entretenement desdicts pauvres de ladicte 

 cité. 



» Et, en oultre, pourayder à la norriture d'iceulx pauvres 

 de la cité, icelluy maistre et recteur, pour luy et ses succes- 

 seurs, a cédé... les trois quatriesmes parties des héritages 



